text: Politiet efterlyser vidner til væbnet røveri lørdag aften
  20 december 2015 kl. 18.00
  Ekspedient blev lørdag truet med pistol i Rema 1000 på Storegade i Esbjerg.
  20.49 lørdag aften fik Syd- og Sønderjyllands Politi en anmeldelse af et væbnet røveri.
  En dansktalende mand truer ekspedienten i Rema 1000 på Storegade i Esbjerg til at udlevere kassebeholdningen, og får udleveret et kontant beløb.
  Herefter flygter røveren forbi Uno-X og videre ad Strandby Kirkevej med retning mod Jagtvej.
  På Kirkebakken, der ligger på flugtruten, bliver der kort tid efter røveriet fundet en knallert, hvor hjulene stadig kører rundt. Vidner fortæller til politiet, at de har hørt en knallert vælte, hvorefter der var lyd fra en person, der løb fra stedet.
  Knallerten, en sort PGO, blev stjålet fra McDonald’s på Storegade fredag aften mellem klokken 18 og 24.
  - Vi formoder, at gerningsmanden i Rema 1000 også har stjålet knallerten. Vi hører derfor meget gerne fra vidner, der har set tyveriet af knallerten eller har overværet flugten, siger vagtchef ved Syd- og Sønderjyllands Politi, Erik Lindholdt, til TV SYD.
  Røveren beskrives som:
  Dansktalende mandBevæbnet med pistol185 cm. højSort windbreaker med snørret hætte ned foran ansigtetSorte jeansSorte handskerSort fodtøj
  Alle oplysninger kan gives til Syd- og Sønderjylland Politi på telefon 1-1-4.
  Væbnet røveri mod REMA1000, Storegade i Esbjerg. Gerningsmand netop undløbet ad Strandby Kirkevej mod Jagtvej. #politidk
  
  Gerningsmand til røveri: pistolbevæbnet dansktalende mand, 185 cm høj, sort jakke m. hætte trukket ned foran ansigtet samt jeans. #politidk
  
  